Mánudaginn 25. nóvember mun Rafíþróttadeild Fylkis halda kynningarfund í nýrri aðstöðu sinni í Fylkisselinu , Norðlingabraut 12 , þar sem Fimleika - og karatedeildir Fylkis eru einnig til húsa . Í fréttatilkynningu segir að kynnt verður hvað rafíþróttir eru og hvernig starfsemi Rafíþróttadeildarinnar verður háttað . Deildin verður með barna - og unglingastarf og stefnir að því að nýta tölvuleikjaspilun á jákvæðan , heilbrigðan og uppbyggjandi hátt og bæta samskipti milli foreldra og barna hvað varðar rafíþróttaiðkun . Eitt aðalmarkmið deildarinnar er að koma í veg fyrir félagslega einangrun krakka sem leita í tölvuleiki og virkja þau félagslega í ungmennastarfi Fylkis . Deildin mun bjóða upp á æfingar í öllum helstu rafíþróttagreinum . Sem dæmi má nefna Fortnite , FIFA , Counter-Strike , Overwatch og League of Legends . Þriðjungur hverrar æfingar verður varið í líkamlega - og andlega uppbyggingu áður en setist er í tölvurnar . Æft verður tvisvar í viku í hverri grein , níutíu mínútur í senn . Æfingarnar verða aldursskiptar , annars vegar æfa krakkar í 5. - 7. bekk saman og hins vegar þau sem eru í 8 - . 10. bekk . Arnar Hólm – Kl : 20:00 – 20:40 Arnar Hólm , eigandi Rafíþróttaskólans , netveru.is og fræðslustjóri Rafíþróttasamtaka Íslands , hefur víðtæka reynslu af skipulögðu starfi fyrir börn og ungmenni og mun halda fyrirlestur um hvernig hægt er að iðka rafíþróttir á heilbrigðan máta með skipulagðri starfsemi . Aron Ólafsson – Kl : 20:40 - 21:00 Aron Ólafsson formaður Rafíþróttadeildar Fylkis hefur starfað fyrir breskt rafíþróttafélag og verið í fremstu röð á Íslandi í rafíþróttum . Hann hefur haldið fyrirlestra um rafíþróttir og hvernig hægt er að stuðla að heilbrigðum lífstíl samhliða því að vera afreksmaður í rafíþróttum og mun kynna uppbygginguna á starfi deildarinnar og kynna fyrir foreldrum hverjar áherslur Fylkis verða þegar kemur að þjálfun . Opið hús og spjall – Kl : 21:00 - 21:30 Opið hús í æfingarrými deildarinnar frá 21:00 - 21:30 þar sem hægt verður að spjalla við leikmenn meistaraflokka liðsins í Counter-Strike og League of Legends . Markmið deildarinnar eru : Að bjóða upp á skipulagt starf fyrir börn og unglinga þar sem þau geta stundað rafíþróttir undir handleiðslu þjálfara . Að stuðla að jákvæðri tölvuupplifun . Að hjálpa iðkendum að hugsa vel um líkama og sál . Að efla félagslegan og siðferðilegan þroska . Að iðkendur læri undirstöðuatriði í þeim leik sem það æfir . Að iðkendur hafi ánægju af rafíþróttum . Að búa til atvinnufólk í faginu sem leyfa ekki tölvum að stjórna lífinu sínu . Að efla félagsfærni og valdefla þau sem eru mikið ein heima að spila .